钦定古今图书集成/明伦汇编/氏族典/第204卷 > 高季兴
## 钦定古今图书集成/明伦汇编/氏族典/第204卷 > 高季兴

按《五代史南平世家》，“高季兴，字贻孙，陕州硖石人也。
本名季昌，避后唐献祖庙讳，更名季兴。少为汴州富
人李让家僮，让易姓名曰朱友让，季兴因冒姓朱氏。
补制胜军使，迁毅勇指挥使。天复二年，梁兵攻凤翔，
季兴募勇敢士，马景驰𨙫城门，杀九千馀人。明年，拜
宋州刺史，从破青州，徙颍州防御使，复姓高氏。梁破”
襄州，以为荆南节度观察留后。开平元年，拜节度使。
二年，加同中书门下平章事。梁衰，乃阻兵自固。末帝
封季兴渤海王。唐庄宗入洛，季兴来朝。同光三年，封
南平王。明宗入立，攻之，季兴遂臣于吴，吴册季兴秦
王。天成三年卒，年七十一，谥曰“武信。”